Document ID: /roh_data/filtered/fineweb-2-filterrobots_roh.jsonl.gz/73451

Informationen Coronavirus
Infurmaziuns coronavirus
Informazioni coronavirus
Durant la situaziun extraordinaria è vegnì purschì in urari transitoric che vegn uss pass per pass puspè transferì tar l’urari annual regular. Avant che viagiar cun il traffic public vegn recumandà da consultar l’urari online da la VFF/SBB.
L’urari transitoric, ordinà da la Confederaziun, ha segirà ina purschida da basa per la mobilitad necessaria da la populaziun cun ina professiun relevanta per il sistem. Las chadainas da transport èn vegnidas purschidas almain en il tact dad in’ura.
Dapi glindesdi, ils 11 da matg 2020, vegn il plan transitoric puspè transferì pass per pass tar l’urari annual regular. Cun paucas excepziuns en il traffic transcunfinal duai tal puspè esser en funcziun davent dals 8 da zercladur 2020. L’urari online da la VFF/SBB vegn cuntinuadamain actualisà. I vegn perquai recumandà d’al consultar avant che viagiar cun il traffic public. Alternativamain pon ins era s’infurmar da tuttas uras tar il Railservice SBB sut il numer da telefon 0848 44 66 88 (taxa da conversaziun locala).
L’urari transitoric da la rait da viafier è vegnì transferì en in urari reducì. Quel garantescha cun e fin ils 7 da zercladur 2020 almain ina colliaziun per ura sin tut las lingias. En la Val dal Rain Grischuna sa tracti per regla d’almain duas colliaziuns per ura.
Davent dals 8 da zercladur 2020 duai l’urari annual regular puspè vegnir purschì.
La rait da bus ha da principi davent dals 11 da matg 2020 puspè midà sin l’urari annual regular. Singulas lingias circuleschan cun e fin ils 7 da zercladur 2020 senza bus supplementars durant il temp da grond traffic u circuleschan vinavant tenor l’urari d’enviern.
Davent dals 8 da zercladur 2020 duai l’urari annual regular puspè vegnir purschì. Per ils bus da notg vala ad interim per l’entira emna l’urari per la notg da gievgia sin venderdi.
Ulteriuras infurmaziuns:
Pervia da la situaziun actuala èn viadis en ils pajais vischins anc adina ferm limitads. Avant che far in viadi necessari en in pajais vischin ston las prescripziuns d’entrada en il pajais, che pon era midar a curta vista, vegnir resguardadas. Da principi circuleschan las lingias almain mintga duas uras, quai cun las suandantas excepziuns:
In viadi en il traffic public sur il cunfin è mo pussaivel per viagiaturs e viagiaturas senza fevra e che na ston en il pajais da destinaziun betg ir en quarantina. Sper ils concepts da protecziun che valan en Svizra ston suandants elements supplementars vegnir resguardads per viadis en ils pajais vischins:
Nus As engraziain per la cooperaziun uschia che nus pudain cuntinuar a porscher questas colliaziuns per noss clients ch’èn dependents da quellas e ch’exequeschan lavurs ch’èn relevantas per il sistem en favur da nus tuts.
Davent dals 11 da matg 2020 vala en il traffic public il concept da protecziun.